|  |
| --- |
| Аймгийн иргэдийн Төлөөлөгчдийн Хурлын Тэргүүлэгчдийн  2020 оны 02 дугаар сарын 06-ны өдрийн |
| 10 дугаар тогтоолын хавсралт |

**“ЭРҮҮЛ ХҮНС-ЭРҮҮЛ МОНГОЛ ХҮН” ҮНДЭСНИЙ ХӨТӨЛБӨРИЙГ**

**ХЭРЭГЖҮҮЛЭХ АЙМГИЙН ДЭД ХӨТӨЛБӨР**

**НЭГ: ХҮНСНИЙ ҮЙЛДВЭРЛЭЛИЙН ӨНӨӨГИЙН БАЙДАЛ**

Төв аймгийн хувьд эдийн засгийн гол салбар нь Хөдөө аж ахуйн салбар бөгөөд аймгийн ДНБүтээгдэхүүний дийлэнх хувийг буюу нийт үйлдвэрлэсэн бүтээгдэхүүний 50 орчим хувийг мал аж ахуй болон газар тариалангийн үйлдвэрлэл эзэлж байна

Аймгийн хэмжээнд жишсэн хүн амын тоогоор стратегийн хүнсийг тооцож үзэхэд төмс 4.1 мян.тн, хүнсний ногоо 6.9 мян.тн, мах- 4.15 мян.тн, сүү-5.3 мян.тн, сүүн бүтээгдэхүүн 5.9 мян.тн, байх тооцоо гарсан. 2019 онд буудай 85.8 мян.тн, төмс 105.1 мян.тн, хүнсний ногоо 15.1 мян.тн ургац хураан авч, 39.5 мян.тн мах, 90.0 сая.литр сүү үйлдвэрлэж хүн амын жилийн хэрэгцээг дотоодын үйлдвэрлэлээр 100 хувь хангаж байна.

Гэвч хүн амын хүнсний хангамжийг нутаг дэвгэрийн байршлаар авч үзвэл нилээд ялгаатай байна. Тухайлбал, 2019 оны хураан авсан ургацаар тооцоход нэг хүнд ногдох төмс аймгийн дүнгээр 1115 кг, Жаргалант суманд 10900 кг, Дэлгэрхаан суманд 3.2 кг, хүнсний ногоо аймгийн дүнгээр 159 кг, Борнуур суманд 1247 кг, Баян суманд 676 грамм ногдож байхад, Баян-Өнжүүл, Баянцагаан, Дэлгэрхаан суманд хүнсний ногоо тарьсан мэдээлэл байхгүй байна. Энэ судалгаанаас үзэхэд тал хээрийн сумдад төмс, хүнсний ногоо тариалах нөхцөл бололцоог нэмэгдүүлэх, өрхийн тариаланг түлхүү хөгжүүлэх, иргэдийн тариалж буй төмс, хүнсний ногоог статистикийн мэдээнд бүрэн хамруулах шаардлагатай нь харагдаж байна.

Хүнс үйлдвэрлэлийн чиглэлээр 51 үйлдвэр цех шинээр байгуулагдаж, 93 үйлдвэр цех үйл ажиллагаа явуулж, 2019 онд хүнсний бүтээгдэхүүн үйлдвэрлэл 2415.6 сая төгрөгт хүрч, 2016 оноос 1610.4 сая төгрөгөөр буюу 3 дахин нэмэгдсэн.

Эдийн засгийн салбар хөдөө аж ахуйн үйлдвэрлэлийг эдийн засгийн 5 бүс болгон, эрчимжсэн аж ахуйг төрөлжүүлэн кластераар хөгжүүлэх ХАА-н үйлдвэрлэлийн төслийг шинжлэх ухааны байгууллагуудтай хамтран хийж байна.

Сүү үйлдвэрлэлийн кластераар Баяндэлгэр, Аргалант сумын нутагт тус бүр 40 саалийн үнээтэй 20 өрх нэгдэн нийт 800 үнээтэй сүүний кластер ферм 2 байгуулагдан үйл ажиллагаагаа эхлүүллээ. 1 кластер фермээс 1.2 сая литр сүү бэлтгэн АПУ ДЭЙРИ ХХК-нд нийлүүлж САЙН, ДЭЭЖ, МААМУУ брэндийн сүү үйлдвэрлэж байна.

Нүүдэлчин Агро Ферм ХХК нь Архуст суманд 480 үнээтэй кластер фермийн аж ахуй эрхэлж АПУ ДЭЙРИ ХХК-д сүү нийлүүлж, Баянцогт сумын “Файнчийз” ХХК-тай хамтран нь сүү-махны чиглэлийн 110 үхэртэй фермийн аж ахуй байгуулж, герман технологиор жилдээ 2 тн бяслаг үйлдвэрлэн зах зээлд нийлүүлдэг боллоо.

Махны кластераар мах боловсруулах 1, мах нядалгааны 5, мах махан бүтээгдэхүүний 7 цех шинээр байгуулагдаж, нийт мах боловсруулах үйлдвэр 4, мал нядалгааны цех 8, мах махан бүтээгдэхүүний цех 3270 тн мах үйлдвэрийн аргаар бэлтгэж, 320.3 тн мах ангилж савлан, 620 тн дулаан аргаар боловсруулсан мах, 8.0 тн бууз банш, 19.1 тн гахайн мах бэлтгэж зах зээлд нийлүүлсэн нь үйлдвэрийн аргаар бэлтгэсэн мах 3.6 дахин, боловсруулсан мах махан бүтээгдэхүүн өмнөх оноос 2.2 дахин өссөн.

Хүнсний ногооны үйлдвэрлэлийг кластераар хөгжүүлэх зорилгоор 2019 онд Зуунмод суманд бүрэн автомат 1000 мкв талбай бүхий хүлэмж, Баянчандмань суманд 2000 мкв талбай бүхий Голланд технологийн хүлэмж шинээр барьж, Борнуур суманд 7200 мкв шилэн хүлэмжийг засварлаж ашигласнаар хамгаалагдсан хөрсний талбай 206.4 мянган мкв болж, хүлэмжийн талбайн хэмжээ 2016 оноос 51868 мкв-аар буюу 33.5 хувиар, ургацын хэмжээ 198 тн-оор буюу 31 хувиар тус тус өссөн.

Сүүлийн 3 жилд Жаргалант суманд 150 тн багтаамжтай хүнсний ногоо хүлээн, авах ялгах зориулалтай хүнсний ногооны зоорь, агуулах, Батсүмбэр суманд 100 тн багтаамжтай зоорь, Жаргалант суманд 2000 тн багтаамжтай механикжсан төмс, хүнсний ногооны зориулалтай томоохон зоорь тус тус ашиглалтад оруулж, Борнуур суманд Хүнсний ногоо борлуулах төв, Зуунмод суманд Хүлэмжийн парк, Сэргэлэн суманд улсын хэмжээний Хүлэмжийн технологи нэвтрүүлэх төв шинээр байгуулж, хүлэмжийн аж ахуйг кластераар хөгжүүлэх эхлэл тавигдаад байна.

Эрүүл малаас эрүүл бүтээгдэхүүнийг үйлдвэрлэх зорилгоор 27 суманд 364.5 сая төгрөгийн мал угаалгын зөөврийн тоног төхөөрөмж, давхардсан тоогоор 224 нэгжид 264.4 сая төгрөгийн багаж тоног төхөөрөмж олгож үйлчилгээний чанар, хүртээмжийг нэмэгдүүлж, шүлхий өвчнөөс урьдчилан сэргийлэхэд 2010.2 мян.мал, халдварт өвчнөөс урьдчилан сэргийлэхэд 1473.3 мян.мал хамруулж, гоц халдварт, халдварт өвчнөөс урьдчилан сэргийлж, тайван нөхцлийг хадгалан ажиллаж байна.

Аймгийн хэмжээнд нийт 12056 малчин өрхөөс 11091 буюу 92% нь өрхийн малын эрүүл мэндийн дэвтэр хөтөлж түүхий эд, бүтээгдэхүүнээ зах зээлд нийлүүлэх, отор нүүдэл хийх боломжоор хангагдсан.

2016-2019 онд 27 сумын 81 аж ахуйн нэгжид мал эмнэлэг ариун цэврийн гарал үүслийн 139330 гэрчилгээ олгож, жилд дундажаар 300.0 гаруй мянган малын шилжилт хөдөлгөөн, мал, амьтны гаралтай 10.2 мян.тн мах, махан бүтээгдэхүүн, 12.4 мян.тн, сүү сүүн бүтээгдэхүүнд баталгаажуулалт хийж байна.

Хүнсний анхан шатны үйлдвэрлэлд хөдөө аж ахуйн (GAP), хүнсний сүлжээнд эрүүл ахуйн (GHP), хүнсний боловсруулах салбарт үйлдвэрлэлийн (GMP) зохистой дадлыг нэвтрүүлж, хүнсний ногоонд Сэргэлэн сумын “Атарын шим” ХХК, Борнуур сумын “Зэгс дөлгөөн нуур” ХХК GAP-ын гэрчилгээ, Эрдэнэ, Аргалант, Баяндэлгэр сумын 3 мах боловсруулах үйлдвэрүүд GMP, GFP-ийн гэрчилгээ авлаа.

Хөдөө аж ахуйн гаралтай түүхий эд, бүтээгдэхүүний гарал үүслийг баталгаажуулах, ул мөрийг мөрдөн тогтоох мэдээллийн цахим санд **9 сумын 1935 иргэн аж ахуйн нэгж** ургамал, түүний гаралтай түүхий эд, бүтээгдэхүүнд гарал үүслийн гэрчилгээ, бүртгэлийн кодтой болж, баталгаажсан хүнсний ногоо зах зээлд нийлүүлж байна.

Хүнсний аюулгүй байдал, хөдөө аж ахуйн үйлдвэрлэлийн зохистой дадал, мөшгих тогтолцоог бүрдүүлэх чиглэлээр 23 удаагийн сургалт, нэгдсэн арга хэмжээ зохион байгуулж нийт 8800 гаруй аж ахуйн нэгж, иргэнд мэдлэг олгож, сурталчиллаа.

**ХОЁР: ХӨТӨЛБӨР БОЛОВСРУУЛАХ ШААРДЛАГА**

Аймгийн Засаг даргын 2016-2020 оны үйл ажиллагааны хөтөлбөрт “Эрүүл хүнс-Эрүүл монгол хүн” дэд хөтөлбөрийг батлан хэрэгжүүлэхээр тусгасан. Хүнсний тухай хууль, Хүнсний бүтээгдэхүүний аюулгүй байдлыг хангах тухай хууль, Тариалангийн тухай хуулиуд шинэлэгдэж, Органик хүнсний тухай хууль, “Эрүүл хүнс-Эрүүл монгол хүн” үндэсний хөтөлбөр шинээр батлагдаад байна.

2009-2016 онд “Хүнсний аюулгүй байдал” үндэсний хөтөлбөрийг хэрэгжүүлэх аймгийн дэд хөтөлбөрийг 3 зорилт 43 арга хэмжээтэйгээр батлуулан, хөтөлбөрийн дэвшүүлсэн зорилт, үйл ажиллагааны хэрэгжилт 81.4 хувьтай хангаж ажилласан.

Гэвч хүнсний сүлжээний бүх үе шатанд зохистой дадлуудыг нэвтрүүлэх, хүн амын амин дэм, эрдэс бодисын эх үүсвэр болдог хүнсний ногоо, өндөг, цөцгийн тос, загас, жимс, ургамлын тосны үйлдвэрлэлтэй холбоотой зорилт, арга хэмжээний хэрэгжилт хангалтгүй байна.

Иймд уур амьсгалын өөрчлөлтөд дасан зохицсон хөдөө аж ахуйн үйлдвэрлэлийг үр ашигтай, тогтвортой эрхлэх, боловсруулах үйлдвэрлэлийн хүчин чадлын ашиглалтыг нэмэгдүүлэх, олон улсын стандартын шаардлагад нийцүүлэн хөгжүүлэх, гол нэрийн хүнсний бүтээгдэхүүнээр дотоодын хэрэгцээгээ хангах, хүнсний түүхий эд, бүтээгдэхүүний аюулгүй байдлыг сайжруулах зэрэг тулгамдсан асуудлыг шийдвэрлэх  дорвитой арга хэмжээг хэрэгжүүлэх шаардлагатай байна.

**ГУРАВ:ДЭД ХӨТӨЛБӨРИЙН ЗОРИЛГО, ЗОРИЛТ**

3.1. Дэд хөтөлбөрийн зорилго нь хүнсний аюулгүй байдлыг хангаж, Монгол хүн эрүүл байх нөхцөлийг бүрдүүлэхэд оршино.

3.2 Хөтөлбөрийн зорилгыг дараахь зорилтоор хэрэгжүүлнэ. Үүнд:

3.2.1. Хүнсний хангамжийн тогтвортой, тэнцвэртэй байдлыг хангах, хүртээмжийг нэмэгдүүлэх;

3.2.2. Хүнсний шим тэжээллэг чанарыг сайжруулах, зохистой хэрэглээг дэмжих;

3.2.3. Хүнсний сүлжээний бүх шатанд түүхий эд, бүтээгдэхүүний аюулгүй байдлыг хангах;

3.2.4. Хүнсний боловсруулах салбарын өрсөлдөх чадварыг дээшлүүлж, дотоодын хэрэгцээг бүрэн хангаж, экспортын баримжаатай үйлдвэрлэлийг хөгжүүлэх эхлэлийг тавих;

3.2.5. Хүнсний аюулгүй байдлыг хангах бүтэц, зохион байгуулалтын оновчтой тогтолцоог бүрдүүлэх, салбарын хүний нөөцийн чадавхийг бэхжүүлэх.

3.3. Хөтөлбөрийг 2020-2023 онд хэрэгжүүлнэ.

**ДӨРӨВ. ХӨТӨЛБӨРИЙН ҮР НӨЛӨӨ, БҮТЭЭГДЭХҮҮН, ШАЛГУУР ҮЗҮҮЛЭЛТ**

4.1. Хөтөлбөрийг хэрэгжүүлсний үр дүнд бий болох үр нөлөөг дараахь байдлаар тодорхойлж байна. Үүнд:

4.1.1. **Эдийн засагт үзүүлэх үр нөлөө:** Өөрийн аймгийн хөдөө аж ахуйн нөөцийг эдийн засгийн эргэлтэд оруулснаар малчид, ногоочдын орлого нэмэгдэнэ. Эрчимжсэн аж ахуй болон боловсруулах үйлдвэрийн хамтын ажиллагааг дэмжсэнээр түүхий эд нийлүүлэлтийн улирлын хамаарал буурч, Улаанбаатар хотын болон өөрийн аймгийн боловсруулах үйлдвэрийн тогтвортой үйл ажиллагаа явуулах нөхцөл боломж бүрдэнэ. Хүнсний боловсруулах салбарын өрсөлдөх чадварыг дээшлүүлснээр хүнсний бүтээгдэхүүний экспортын тоо хэмжээ, орлого нэмэгдэж, эдийн засгийн тогтвортой байдлыг дэмжинэ;

     4.1.2. **Нийгмийн хөгжилд үзүүлэх нөлөө:** Хүн амын хүнсний хэрэгцээнд гарал үүслийн баталгаатай, аюулгүй байдлын шаардлага хангасан, шим тэжээллэг бүтээгдэхүүн нийлүүлэх боломж бүрдэнэ. Хүнсний аюулгүй байдлын талаарх хэрэглэгчийн мэдлэг сайжирч хүнснээс шалтгаалсан хордлого гарах эрсдэлийг бууруулснаар халдварт бус өвчнөөс урьдчилан сэргийлэх, хүн амын эрүүл мэндийг хамгаалах нөхцөл, боломж бүрдэнэ;

     4.1.3. **Байгаль орчинд үзүүлэх үр нөлөө:** Хөдөө аж ахуйн салбарт зохистой дадлыг нэвтрүүлэх, химийн бодисын зохистой хэрэглээг төлөвшүүлэх, хог хаягдлын менежментийг сайжруулах, органик үйлдвэрлэлийг хөгжүүлэх тул хүнс, хөдөө аж ахуйн салбараас байгаль орчинд үзүүлэх сөрөг нөлөө багасна.

4.2. Хөтөлбөрийг хэрэгжүүлснээр хүрэх үр дүн, түүнийг хэмжих шалгуур үзүүлэлтийг дараахь байдлаар тодорхойлов. Үүнд:

4.2.1. хүн амын хүнсний хангамжийн тогтвортой, тэнцвэртэй байдал хангагдсан байна;

4.2.2. хүнсний шим тэжээллэг чанар сайжирсан байна;

4.2.3. хүнсний сүлжээний бүх шатанд хүнсний түүхий эд, бүтээгдэхүүний аюулгүй байдал хангагдсан байна;

4.2.4. хүнсний боловсруулах салбарын өрсөлдөх чадвар дээшилж, экспортын баримжаатай хөгжих нөхцөл бүрдсэн байна;

4.2.5. хүнсний аюулгүй байдлын хяналтыг тогтсон бүтэц, зохион байгуулалтын тогтолцооны дагуу хийж хэвшүүлсэн байна;

4.2.6. хоол хүнснээс хамааралтай хордлого, өвчлөл буурна.

4.3. Хөтөлбөрийг дараах шалгуур үзүүлэлтийн дагуу хяналт-шинжилгээ хийж үнэлнэ.

|  |  |  |  |  |  |
| --- | --- | --- | --- | --- | --- |
| № | Шалгуур үзүүлэлт | | Хэмжих нэгж | Суурь түвшин (2019) | Хүрэх түвшин  (2023) |
| 1. | Хүнсний хангамжийн тогтвортой байдал | | хувь | 51.3 | 70.0 |
| 2. | Хүнсний хүртээмж | Хүн ам | хувь | 67.2 | 80 |
| Нийгмийн салбар | хувь | 88.5 | 100 |
| 3. | Хүнснээс авах илчлэг | | ккал | 3065.9 | Зөвлөмж хэмжээнд |
| 4. | Баяжуулсан хүнсний нэр, төрөл | | тоо | 0 | 2 |
| 5. | Хэрэглэгчдэд зориулсан нэвтрүүлэг, аян | | тоо | 2 | 4 |
| 7. | Хүнсний бүтээгдэхүүнд сорилт, шинжилгээ хийх жижиг лаборатори | | тоо | 4 | 9 |
| 8. | Хоол, хүнсээр дамжих өвчний дэгдэлт | | удаа | 0 | Тогтвортой буурсан байх |
| 9. | Хүнсний аюулгүй байдлын зохистой дадал нэвтрүүлсэн үйлдвэр | | тоо | 7 | Жилд 1-ээс доошгүй |
| 10. | Баталгаажсан органик хүнсний нэр төрөл | | тоо | 0 | 3 |
| 11. | Хүнсний бэлэн бүтээгдэхүүний экспортын дүн | | ам.доллар | - | + |
| 12. | Хүнсний аюулгүй байдлын бүртгэл мэдээллийн нэгдсэн цахим сан | | сан | 0 | 2 |

**ТАВ. ХӨТӨЛБӨРИЙГ ХЭРЭГЖҮҮЛЭХЭД ШААРДАГДАХ САНХҮҮЖИЛТИЙН ЭХ ҮҮСВЭР**

5.1. Хөтөлбөрийг хэрэгжүүлэхэд дараахь санхүүгийн эх үүсвэрийг ашиглана:

-Улсын болон орон нутгийн төсөв;

-Олон улсын байгууллага, хандивлагч орны зээл, тусламж;

-Гадаадын хөрөнгө оруулалт;

-Тусгай сангийн хөрөнгө;

-Хувийн хэвшил болон бусад эх үүсвэр.

**ЗУРГАА. “ЭРҮҮЛ ХҮНС-ЭРҮҮЛ МОНГОЛ ХҮН” ДЭД ХӨТӨЛБӨРИЙН ТӨЛӨВЛӨГӨӨ**

/2020-2023 он/

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **№** | **Хэрэгжүүлэх арга хэмжээ** | | **Суурь**  **үзүүлэлт** | **Шалгуур**  **үзүүлэлт** | **Хүрэх түвшин, үр дүн** | | | **Хэрэгжүүлэх байгууллага** | |
| **2020-2021**  **он** | | **2022-2023**  **он** |
| **1** | **2** | | **3** | **4** | **5** | |  | **6** | |
| **Зорилт 1. Хүнсний хангамжийн тогтвортой, тэнцвэртэй байдлыг хангах, хүртээмжийг нэмэгдүүлнэ.** | | | | | | | | | |
| 1.1 | Мах болон сүүний чиглэлийн үхрийн эрчимжсэн аж ахуйгкластераар хөгжүүлж, боловсруулах үйлдвэртэй хамтран ажиллахыг бодлогоор дэмжинэ | | Кластер аж ахуй-2  Сүүний үйлдвэрт-2.4 сая литр сүү | Кластер аж ахуйн тоо  -Бэлтгэсэн сүүний хэмжээ | 1 аж ахуй  17.5 сая литр | | 2 аж ахуй  27.0 сая литр | ХОХБТХ  ХХААГ  Сумын ЗДТГ  Хувийн хэвшил | |
| 1.2 | Хүнсний ногоо, жимс, жимсгэний үйлдвэрлэлийг кластераар хөгжүүлж, хангамжийн улирлын болон нутаг дэвсгэрийн ялгааг багасгана | | 1.1 мян.га-гаас 14.5 мян.тн хураасан. жимс 35 га-д тариалсан. | Хүнсний ногоо  Тарьсан талбай, га  Хураасан ургац, тн | 1600 га  23.5 мян.тн | | 1600 га  24.8 мян.тн | ХОХБТХ  ХХААГ  Сумын ЗДТГ | |
| Жимс, жимсгэнэ Тарьсан талбай /га/  Хураасан ургац /тн | 787 га  195 тн . | | 817 га  210 тн |
| 1.3 | Шувууны аж ахуйг дэмжинэ | | Тахианы аж ахуй-25 | Аж ахуйн тоо  Бэлтгэсэн шувууны мах /тн/ | 2  4 тн-оос доошгүй | | 4  10 тн-оос доошгүй | ХХААГ  Сумын ЗДТГ | |
| 1.4 | Өндөгний үйлдвэрлэлийг нэмэгдүүлж, борлуулалтаар дэмжинэ. | | Өндөг- 92.0 сая.ш | Үйлдвэрлэлийн  хэмжээ | 200.0 сая.ш-ээс доошгүй | | 250.0сая.ш-ээс доошгүй | ХХААГ  Сумын ЗДТГ | |
| 1.5 | Хөдөө аж ахуйн түүхий эд бэлтгэл, тээвэр ложистикийн сүлжээг бий болгоно. | | Аргалант сум-Ложистикийн төв байгуулагдаж байна. | Бэлтгэн нийлүүлсэн түүхий эдийн хэмжээгээр | Үйл ажиллагаа эхэлсэн байна. | | Борлуулалтын сүлжээ бий болсон байна. | ХОХБТХ  ХХААГ  Аргалант сумын ЗДТГ | |
| 1.6 | Стратегийн хүнсний улирлын нөөц бүрдүүлэх арга хэмжээг орон нутагт хувийн хэвшлийн оролцоотойгоор зохион байгуулна. | | - Нөөцийн мах 30.3 тн  -Нийгмийн салбар: мах, төмс-100%, Сүү-81%, Хүнсний ногоо-61% нөөц бүрдүүлсэн. | Улирлын нөөц бүрдүүлэлтийн хувь | Мах-100%  Сүү-90%  Хүнсний ногоо-70% | | Мах-100%  Сүү-100%  Хүнсний ногоо-80% | ХХААГ  Хувийн хэвшил | |
| **Зорилт 2. Хүнсний шим тэжээллэг чанарыг сайжруулах, зохистой хэрэглээг дэмжинэ.** | | | | | | | | | |
| 2.1 | | Уламжлалт хоол хүнсний хэрэглээний  соёлыг сэргээн, дэлгэрүүлнэ. | Уламжлал хоол хүнсний зохистой хэрэглээ алдагдсан.  -Цагаан хоол | Уламжлалт хоол хүнсний хэрэглээ | 4 улирлын хоолны зохистой хэрэглээ бий болсон байна. | | | ХХААГ  ЭМГ | | |
| 2.2 | | Хүн амын хүнсний хэрэглээ, шим тэжээлийн боловсролыг дээшлүүлэх, зохистой хооллох дадлыг төлөвшүүлэх чиглэлээр “Ээжийн      сонголт-Эрүүл хүнс”, олон “Өглөөний цай” хөдөлгөөнийг өрнүүлнэ. | Өдөр бүр нэг аяга сүү нэг аяга тараг, Давс багатай бүтээгдэхүүний үйлдвэрлэлийг дэмжье аян зохион байгуулагдсан. | Зохион байгуулсан арга хэмжээний тоо | Үйл ажиллагааны хэрэгжилтээр | | | ХХААГ  БСУГ | | |
| 2.3 | | Хүнсний бүтээгдэхүүний шошго, хоолны цэсэнд тухайн бүтээгдэхүүний шим тэжээлийн үзүүлэлтийг тусгаж хэвшүүлнэ. | - | Үнэлгээнд хамрагдсан хүнсний бүтээгдэхүүний нэр төрлийн тоо | Хоол үйлдвэлэл, үйлчилгээний газарт тавих шаардлага MNS 4946:2019 стандартын 11.2 дах заалтыг мөрдүүлсэн байна | | | СХЗХ | | |
| 2.4 | | Хүнсний бодит хэрэглээний судалгааг улирлаар бүсчлэн хийж, хүнсний бүтээгдэхүүний илчлэг тооцох аргачиллын дагуу хүнсний тэжээллэг чанарыг дээшлүүлнэ | - | Чанарын хувь | Суурь судалгаа хийгдсэн байна. | | Хүнсний тэжээллэг чанар дээшилсэн байна. | ЭМГ  БСУГ | | |
| 2.5 | | Ерөнхий боловсролын сургуулийн хоол үйлдвэрлэл, үйлчилгээ- ний тухай хуулийг хэрэгжүүлж цэцэрлэг, сургуулийн хүүхдийн хоол үйлдвэрлэл, үйлчилгээг мэргэжлийн бүтэц, орон тоогоор хангаж, туслах аж ахуйг хөгжүүлэх зэргээр орон нутгаас нийлүүлэх хүнсний түүхий эд, бүтээгдэхүүний хангалтыг сайжруулж жигд, тогтвортой байлгах арга хэмжээ авах. | - | Стандартын шаардлага хангасан гал тогоо, тоног төхөөрөмжийн тоогоор | 5-аас доошгүй сургууль, цэцэрлэгийн гал тогооны тоног төхөөрөмж шинэчлэгдсэн байна. | | | БСУГ  ХХААГ | | |
| Туслах аж ахуй-5 сургууль, 2 цэцэрлэг | Туслах аж ахуйн тоогоор | 27 сумын цэцэрлэг сургууль туслах аж ахуйтай болсон байна. | | | БСУГ  ХХААГ  Сумын ЗДТГ | | |
| 2.6 | | Сахар чихрийн зүйл, транс тос, давсны агууламж өндөртэй бүтээгдэхүүний нийлүүлэлт, хэрэглээг бууруулах арга хэмжээг зохион байгуулна. | - Давс багатай бүтээгдэхүүний үйлдвэрлэлийг дэмжье аян зохион байгуулагдсан. | Арга хэмжээний тоо  Хамрагдсан хүний тоо | Үйл ажиллагааны хэрэгжилтээр | | | ХХААГ  ЭМГ  БСУГ | | |
| 2.7 | | Хоол үйлдвэрлэл, үйлчилгээний салбарын тогтвортой хөгжлийг дэмжих “Монгол үндэстний хоол” төсөл боловсруулж хэрэгжүүлнэ. | Улс аймаг бүсийн 3 удаагийн тэмцээнд 97 тогооч оролцсон. | Зохион байгуулсан арга хэмжээ  Хамрагдсан хүний тоо | Уламжлалт хоол, хүнсний хэрэглээ нэмэгдүүлсэн байна. | | | ХХААГ  СХЗХ  Хувийн хэвшил | | |
| **Зорилт 3. Хүнсний сүлжээний бүх шатанд түүхий эд, бүтээгдэхүүний аюулгүй байдлыг хангана.** | | | | | | | | | | |
|  | |  |  |  | |  | |  | | |
| 3.1 | | Малын гоц халдварт, халдварт өвчнөөс урьдчилан сэргийлэх вакцинжуулалтад мал, амьтныг хамруулж, өвчнөөс тайван нөхцлийг хадгална. | Шүлхий өвчнөөс урьдчилан сэргийлэх - 2010.2 мян.мал  Халдварт өвчнөөс урьдчилан сэргийлэх- 1473.3 мян.мал | Хамрагдсан малын тоогоор | | Халдварт өвчнөөс урьдчилан сэргийлэх арга хэмжээнд 2103,2 мян мал хамруулна. | | МЭГ  Сумын ЗДТГ | | |
| 3.2 | | Хүнсний тухай хууль, Хүнсний аюулгүй байдлын тухай хууль, Баяжуулсан хүнсний тухай хууль, Органик хүнсний тухай хууль, зэрэг холбогдох дүрэм, журмын хэрэгжилтийг хангаж, чанд мөрдөн сурталчлах ажлыг зохион байгуулна. | Органик хүнсний тухай хууль, Баяжуулсан хүнсний тухай хууль шинээр батлагдсан. | Сургалтын тоо  Хамрагдсан хүний тоо | | Жилд 2-оос доошгүй удаа сургалт зохион байгуулж, 500 доошгүй иргэдийг хамруулсан байна. | | ХХААГ  Сумын ЗДТГ | | |
| 3.3 | | Хүнсний чиглэлийн үйл ажиллагаа эрхлэгчийн цахим бүртгэлтэй болгоно. | Хүнсний үйлдвэрлэлийн 93 үйлдвэр цех  Газар тариалангийн үйлдвэрлэл эрхлэгч -3813 аж ахуй нэгж, иргэн | Бүртгэлийн хувь | | Судалгаа, мэдээллийн сан үүсгэж, бүртгэлжүүлнэ | Мэдээллийн санд баяжилт хийгдсэн байна. | ХХААГ  СХЗХ  Сумын ЗДТГ | | |
| 3.4 | | Хөдөө аж ахуйн гаралтай түүхий эд, бүтээгдэхүүний гарал үүслийг баталгаажуулах, ул мөрийг мөрдөн тогтоох мэдээллийн цахим сан бий болгоно. | *Мал эмнэлэгийн гзар Цахим санд 2020 оны 1-р сараас эхлэн цахимаар 2479 гэрчилгээ олгосон.* | Бүртгэлийн хувь | | Бүртгэл, мэдээллийг цахим санд оруулсан байна. | Мэдээллийн санг бүрэн ашигладаг болсон байна. | МХГ  МЭГ  Сумдын ЗДТГ | | |
| 3.5 | | Ургамал хамгааллын бодис, бордоо, малын эмийн чанар, аюулгүй байдал, хэрэглээнд тавих бүртгэл, хяналтыг сайжруулна. | Ил талбайн төмс, хүнсний ногооны 915.5 га, хамгаалагдсан хөрсний 10 га нийт 1015.5 га талбайг био болон шим бордоо  25 ААН,иргэнд 5330 литр ургамал хамгааллын бодис, 9 ААН, иргэн 2980 литр гумитын бордоо нийлүүлэгдсэн.  Эмийн сан-22  Мал эмнэлэгийн нэгж-89 | Бүртгэл судалгаа болон захиалга нийлүүлэлтээр | | Орон нутаг төрийн анхан шатны нэгжүүдийн бүртгэл мэдээлийн сан сайжирсан байна. | | ХХААГ  МЭГ  МХГ | | |
| 3.6 | | Хүнсний анхан шатны үйлдвэрлэлд хөдөө аж ахуйн (GAP), хүнсний сүлжээнд эрүүл ахуйн (GHP), хүнсний боловсруулах салбарт үйлдвэрлэлийн (GMP) зохистой дадлыг нэвтрүүлнэ. | GAP-2 үйлдвэрлэгч  GHP,GMP-3 үйлдвэр | Зохистой дадал нэвтрүүлсэн үйлдвэр, цехийн тоо | | 2 | 5 | ХХААГ  Хувийн хэвшил  Төсөл,хөтөлбөр | | |
| 3.7 | | Хүнсний үйлдвэрүүдэд дотоод хяналтын лаборатори бэхжүүлэхэд нь мэргэжил арга зүйн дэмжлэг үзүүлнэ. | Махны үйлдвэрт-4  Сүүний цехэд-1  Архины үйлдвэрт-1 | Дотоод лабораторийн тоо | | 4 | 9 | МХГ  МЭГ  Хувийн хэвшил | | |
| 3.8 | | Хүнсний салбарын техникийн зохицуулалт, үндэсний стандартыг мөрдүүлж, сурталчилна. | “Жижиглэн худалдааны газар, түүний үйлчилгээ. Ерөнхий шаардлага MNS 5021-1:2019”, “Хоол үйлдвэрлэл, үйлчилгээний газарт тавих шаардлага MNS 4946:2019”стандартуудаар нийт 14 сургалт, мэдээлэл, өдөрлөг, хэлэлцүүлэг зохион байгуулж 356 иргэн хамрагдсан. | Зохион байгуулсан сургалтын тоо  Стандартын хувь | | Үйл ажиллагааны хэрэгжилтээр | | СХЗХ  МХГ  ХХААГ | | |
| 3.9 | | Хүнсний зориулалтын сав, баглаа боодлын дотоодын үйлдвэрлэлийг дэмжинэ. | 3 цех | Дэмжлэг авсан үйлдвэрийн тоо | | 1 | 1 | ХХААГ  Хувийн хэвшил | | |
| 3.10 | | Хүнсний аюулгүй байдлын талаарх хэрэглэгчийн боловсролыг дээшлүүлэхэд чиглэсэн цуврал нэвтрүүлгийг хэвлэл мэдээллийн байгуллагатай хамтран бэлтгэж тогтмол хүргэнэ. | 6 удаагийн сургалт  6000 гаруй иргэд хамрагдсан. | Сургалт, нэвтрүүлгийн тоо  Хамрагдсан хүний тоо | | 6-аас доошгүй удаагийн сургалт, нэвтрүүлэгээр 10000 иргэдийг хамруулсан байна. | | ХХААГ  МХГ  СХЗХ  Хэвлэл мэдээллийн байгууллага | | |
| **Зорилт 4. Хүнсний боловсруулах салбарын өрсөлдөх чадварыг дээшлүүлж, экспортын баримжаатай үйлдвэрлэлийг тогтвортой хөгжүүлнэ.** | | | | | | | | | |
| 4.1 | | Хүнсний үйлдвэрлэлд технологийн шинэчлэл хийхэд хувийн хэвшлийн санаачилгыг дэмжинэ. | Морьт хангай ХХК  Үйлдвэрийн тоног төхөөрөмж шинэчилсэн. | Технологи нэвтрүүлсэн үйлдвэрийн тоо | | 3-аас доошгүй үйлдвэр | 5-аас доошгүй үйлдвэр | ХХААГ  Хувийн хэвшил | |
| 4.2 | | Төрийн болон орон нутгийн өмчийн хөрөнгөөр худалдан авах дотоодод үйлдвэрлэсэн хүнсний нэр, төрлийг нэмэгдүүлнэ. | 1.3 тэрбум төгрөгийн худалдан авалт хийгдсэн. | Нэр төрөл, тооны хэмжээний өсөлтөөр | | 2.0 тэрбум төгрөг | 2.7 тэрбум төгрөг | ОНӨГ  ХХААГ | |
| 4.3 | | Хүнсний үйлдвэрлэлийг экспортын чиг баримжтай хөгжүүлэх эхлэлийг тавина. | Гурвалжин будаа цэвэрлэх үйлдвэр байгуулагдсан. | Шинээр байгуулсан үйлдвэр цехийн тоо | | 1-ээс доошгүй | 3-аас доошгүй | ХОХБТХ  ХХААГ | |
| 4.4 | | Баталгаажсан органик хүнсний бүтээгдэхүүний үйлдвэрлэлийг дэмжиж “Органик монгол” төсөлд хамрагдаж, “Органик сум” хөдөлгөөнийг өрнүүлнэ. | - | Баталгаажсан хүнсний бүтээгдэхүүний тоо | | 2-оос доошгүй органик хүнсний бүтээгдэхүүнийг баталгаажиж, гэрчилгээ авсан байна | | ХОХБТХ  ХХААГ  Хувийн хэвшил | |
| **Зорилт 5: Хүнсний аюулгүй байдлыг хангах бүтэц, зохион байгуулалтын оновчтой тогтолцоог бүрдүүлэх, салбарын хүний нөөцийн чадавхийг бэхжүүлнэ** | | | | | | | | | |
| 5.1 | Хүнсний аюулгүй байдлыг хангах, хүнсний шим тэжээллэг чанарыг сайжруулах ажлын хэсэг байгуулж, ХААБ-ын бүртгэл мэдээллийн сан бий болгоно. | | - | Дэд хөтөлбөрийн шалгуур үзүүлэлтээр | | Хэрэгжилт 70%-аас доошгүй | Хэрэгжилт 90%-аас доошгүй | | Ажлын хэсэг |
| 5.2 | Хүнсний сорилт, чанар, аюулгүй байдлын лабораториудыг бэхжүүлнэ. | | МХГ, МЭГ-т 2 лаборатори ажиллаж байна. | Хамруулсан шинжилгээний тоо, үр дүнгээр | | Шинжилгээний төрөл, тоо нэмэгдсэн байна. | | | МХГ  МЭГ |
| 5.3 | Хүнсний салбарын үйлдвэрлэл эрхлэгчдийг чадавхжуулах сургалт, арга хэмжээг төрийн бус байгууллага, мэргэжлийн холбоотой хамтран зохион байгуулна | | Хүнсний үйлдвэрийн чиглэлээр 3 удаагийн сургалт зохион байгуулж, 200 гаруй иргэдийг хамруулсан. | Сургалтын тоо | | Жилд 3-аас доошгүй сургалт зохион байгуулсан байна. | | | ХХААГ  Мэргэжлийн холбоод |
| 5.4 | Хүнсний салбарт эрэлттэй ажилтныг бэлтгэх ажлыг их сургууль, коллежид суралцуулах,нарийн мэргэжлийн ажилтныг гадаадын ахисан шатны сургалтад хамруулжах, хүний нөөцийн чадавхийг бэхжүүлэхэд дэмжлэг үзүүлнэ. | | Эрдэнэ МСҮТөв-  малчны анги, мах, сүүний анги нээгдсэн.  Гадаад улсад-2 мэргэжилтэн 6 сараар хамрагдсан. | Мэргэжилтэй ажилтны тоо | | Эрэлттэй ажилтны судалгааг гаргаж, 20-аас доошгүй ажилтан | 60-аас доошгүй ажилтан | | ХОХБТХ  ТЗУХ  НБХ  ХХААГ  Сумын ЗДТГ |
| 5.5 | Хүнсний салбарын хөгжилд бодитой хувь нэмэр оруулсан үйлдвэр эрхлэгч болон ажилтан, албан хаагчдыг жил бүр шагнаж дэмжинэ. | | ХХААХҮЯамны салбарын тэргүүнээр 17 хүн шагнагдсан. | Хүний тоо | | Үйл ажиллагааны хэрэгжилтээр | | | ХОХБТХ  ХХААГ  Сумын ЗДТГ |

---ooo---